ΕΛΛΗΝΙΚΗ ΣΚΑΚΙΣΤΙΚΗ ΟΜΟΣΠΟΝΔΙΑ


Αριθ. Πρωτ.87210 /22-04-2010
ΠΑΝΕΛΛΗΝΙΑ ΑΤΟΜΙΚΑ ΠΡΩΤΑΘΛΗΜΑΤΑ ΠΑΙΔΩΝ-ΚΟΡΑΣΙΔΩΝ 2010
(8, 10, 12, 14, & 16 ΕΤΩΝ)

ΣΥΜΠΛΗΡΩΜΑΤΙΚΗ ΠΡΟΚΗΡΥΞΗ - ΤΕΛΙΚΟΙ ΑΓΩΝΕΣ 

1. ΣΥΝΔΙΟΡΓΑΝΩΤΕΣ 

Οι τελικοί αγώνες θα διεξαχθούν στην Καλλιθέα Χαλκιδικής με την επίβλεψη της Ένωσης Σκακιστικών Σωματείων Θεσσαλονίκης – Χαλκιδικής και της Σ.Α.Θ. ΓΑΛΑΞΙΑΣ Θεσσαλονίκης που θα έχει και την οργανωτική ευθύνη ως προς τα τεχνικά θέματα.

2. ΔΗΛΩΣΕΙΣ ΣΥΜΜΕΤΟΧΗΣ

Οι Ενώσεις & Τοπικές Επιτροπές πρέπει ΥΠΟΧΡΕΩΤΙΚΑ να δηλώσουν τη συμμετοχή όλων των σκακιστών και σκακιστριών της περιοχής τους μέχρι και την Τρίτη 01-06-2010 στη Γραμματεία της ΕΣΟ με παράλληλη κοινοποίηση στους διοργανωτές. Στο έντυπο δήλωσης συμμετοχής θα πρέπει να συμπεριληφθούν, α) οι σκακιστές και σκακίστριες που προκρίθηκαν από τα πρωταθλήματα των περιοχών τους, β) οι σκακιστές και σκακίστριες που δικαιούνται απευθείας συμμετοχή στους τελικούς αγώνες και γ) όσοι άλλοι επιθυμούν να συμμετάσχουν και γίνουν δεκτοί, με την υποχρέωση να καταθέσουν στον λογαριασμό της ΕΣΟ που τηρείται στην Εθνική Τράπεζα: 080/480580-13, παράβολο 30 Euro εφόσον έχουν αγωνιστεί στους προκριματικούς ή παράβολο 60 Euro εφόσον δεν αγωνίσθηκαν σε αυτούς. Οι ενδιαφερόμενοι θα πρέπει να στείλουν στην ΕΣΟ αντίγραφο της σχετικής κατάθεσης απ΄ όπου θα προκύπτουν τα ονόματα των αγωνιζομένων. ΔΕΝ ΘΑ ΔΟΘΕΙ ΠΑΡΑΤΑΣΗ στην προθεσμία υποβολής των δηλώσεων συμμετοχής.
Οι Ενώσεις και Τοπικές Επιτροπές μαζί με τη δήλωση συμμετοχής των παραπάνω αθλητών υποχρεούνται να στείλουν μέχρι την Τρίτη 01-06-2010 τα αποτελέσματα των περιφερειακών προκριματικών πρωταθλημάτων της περιοχής τους. Η μη έγκαιρη αποστολή των αποτελεσμάτων καθιστά άκυρη τη δήλωση συμμετοχής των αθλητών.
3. ΣΥΣΤΗΜΑ ΤΕΛΙΚΩΝ ΑΓΩΝΩΝ

Το σύστημα των τελικών αγώνων θα ορισθεί με βάση των αριθμό συμμετοχών ανά ηλικιακή κατηγορία και σύμφωνα με τον παρακάτω πίνακα:

	ΣΥΜΜΕΤΟΧΕΣ
	ΣΥΣΤΗΜΑ ΑΓΩΝΩΝ

	2
	Ματς 4 Παρτίδων

	3-4
	Κυκλικό σύστημα (πουλ) διπλών παρτίδων

	5-10
	Κυκλικό σύστημα (πουλ) 

	11-19
	Ελβετικό 7 γύρων

	≥20
	Ελβετικό 9 γύρων


Σε κάθε κατηγορία θα διεξαχθεί ΑΝΕΞΑΡΤΗΤΟ πρωτάθλημα.

4. ΧΡΟΝΟΣ ΣΚΕΨΗΣ

Οι αγώνες θα διεξαχθούν με ηλεκτρονικά χρονόμετρα και χρόνο σκέψης, για κάθε αντίπαλο, 90 λεπτά για τις πρώτες 40 κινήσεις και ακόμη 30 λεπτά μέχρι την ολοκλήρωση της παρτίδας. Επιπλέον, από την πρώτη κίνηση και για κάθε κίνηση που ολοκληρώνει ο σκακιστής-στρια, παίρνει ακόμη μισό λεπτό (30”) χρόνου σκέψης.

Η καταγραφή των κινήσεων είναι υποχρεωτική σε όλη τη διάρκεια της παρτίδας.
Σκακιστής – σκακίστρια, που δεν έχει προσέλθει για να αγωνιστεί μετά την πάροδο 30 λεπτών από την έναρξη των αγώνων, μηδενίζεται. (άρθρο 6.6 FIDE Laws of Chess).   

5. ΑΡΣΗ ΙΣΟΒΑΘΜΙΑΣ  

Σε περίπτωση ισοβαθμίας ακολουθούνται κριτήρια που προβλέπονται από τον Κανονισμό Αγώνων.  Συγκεκριμένα, όλες οι θέσεις καθορίζονται σύμφωνα με τα ακόλουθα κριτήρια  άρσης ισοβαθμίας:

Για ελβετικό σύστημα

α) Αποτέλεσμα του τουρνουά των ισοβάθμων (εάν έχουν παίξει όλοι μεταξύ τους).

β) Άθροισμα προοδευτικής βαθμολογίας (και τα κριτήρια άρσης της).

γ) Το κριτήριο Μπούχολτζ (βαθμοί αντιπάλων)

δ) Το κριτήριο Σόννεμπορν-Μπέργκερ (βαθμοί αντιπάλων ανάλογα με το αποτέλεσμα).

Για κυκλικό σύστημα (round robin)

α) Το σύστημα Σόννεμπορν-Μπέργκερ (βαθμοί αντιπάλων ανάλογα με το αποτέλεσμα).

β) Αριθμός νικών (προηγείται ο σκακιστής-τρία με τις περισσότερες νίκες).

γ) Κατάταξη βαθμών του τουρνουά μεταξύ των ισόβαθμων.
Αν μετά την εφαρμογή των παραπάνω κριτηρίων για κυκλικό σύστημα, διατηρείται η ισοβαθμία ανάμεσα σε 2 συμμετέχοντες, σε κάποια από τις 3 πρώτες θέσεις, τότε θα γίνει διπλός αγώνας μπαράζ  μεταξύ των ισόβαθμων (τα χρώματα του 1ου αγώνα καθορίζονται με κλήρωση), με χρόνο σκέψης 5 λεπτά και επαύξηση 3 δευτερολέπτων ανά κίνηση για κάθε σκακιστή. 

Σε περίπτωση ισόπαλου αποτελέσματος θα διεξαχθεί αγώνας «ξαφνικού θανάτου», κατά τα πρότυπα των κανονισμών που ισχύουν για το παγκόσμιο κύπελλο της FIDE, με χρόνο σκέψης 5 λεπτά για τα λευκά και 4 λεπτά για τα μαύρα. Μετά την 60η κίνηση υπάρχει επαύξηση 3 δευτερόλεπτα ανά κίνηση για κάθε σκακιστή. Ο καθορισμός του χρώματος (λευκά ή μαύρα) γίνεται με κλήρωση (ο νικητής της κλήρωσης επιλέγει χρώμα). Αν και αυτός ο αγώνας λήξει ισόπαλος, για την άρση της ισοβαθμίας νικητής ανακηρύσσεται ο σκακιστής-στρια που αγωνίστηκε με τα μαύρα   Αν μετά την εφαρμογή των κριτηρίων α,β και γ προκύψει ισοβαθμία σε οποιαδήποτε άλλη θέση εκτός των 3 πρώτων, οι αθλητές ανακηρύσσονται ισόβαθμοι.

6. ΔΙΕΥΘΥΝΤΗΣ ΑΓΩΝΩΝ – ΕΠΙΚΕΦΑΛΗΣ ΔΙΑΙΤΗΤΗΣ – ΕΠΙΤΡΟΠΗ ΕΝΣΤΑΣΕΩΝ

Θα ανακοινωθούν με συμπληρωματική προκήρυξη. 

7. ΠΡΟΓΡΑΜΜΑ ΑΓΩΝΩΝ

Οι τελικοί αγώνες θα διεξαχθούν σύμφωνα με το παρακάτω πρόγραμμα:

	Παρασκευή
25 Ιουνίου
2010
	Άφιξη συμμετεχόντων
	

	Παρασκευή
25 Ιουνίου
2010
	Τεχνική συνάντηση
	21:00 

	Σάββατο
26 Ιουνίου
2010
	Κληρώσεις
	12:00

	Σάββατο
26 Ιουνίου
2010
	Τακτοποίηση συμμετεχόντων στην αίθουσα αγώνων σύμφωνα με την κλήρωση
	15:30

	Σάββατο
26 Ιουνίου
2010
	Τελετή Έναρξης
	16:00

	Σάββατο
26 Ιουνίου
2010
	1ος Γύρος
	16:30

	Κυριακή
27 Ιουνίου
2010
	2ος Γύρος
	09:00

	Κυριακή
27 Ιουνίου
2010
	3ος Γύρος
	17:00

	Δευτέρα
28 Ιουνίου
2010
	4ος Γύρος
	16:30

	Τρίτη
29 Ιουνίου
2010
	5ος Γύρος
	09:00

	Τρίτη
29 Ιουνίου
2010
	6ος Γύρος
	17:00

	Τετάρτη
30 Ιουνίου
2010
	7ος Γύρος
	16:30

	Πέμπτη 
01 Ιουλίου
2010
	8ος Γύρος
	16:30

	Παρασκευή
02 Ιουλίου
2010
	9ος Γύρος
	09:30

	Παρασκευή
02 Ιουλίου
2010
	Τελετή Λήξης – Αναχώρηση συμμετεχόντων
	15:00


8. ΔΙΕΞΑΓΩΓΗ – ΑΓΩΝΙΣΤΙΚΟΣ ΧΩΡΟΣ

Οι αγώνες θα διεξαχθούν στην Καλλιθέα Χαλκιδικής σε αίθουσα του ξενοδοχείου Athos Palace (****) του ομίλου G-Hotels. Οι σκακιστές και σκακίστριες που προκρίθηκαν από τα περιφερειακά πρωταθλήματα, όσοι προκρίθηκαν από τα σχολικά πρωταθλήματα και όσοι δικαιούνται απευθείας συμμετοχή στους τελικούς αγώνες θα φιλοξενηθούν στα ξενοδοχεία Athos Palace και Pallini Beach (όλα 4 αστέρων) σε δίκλινα ή τρίκλινα δωμάτια και σε σουίτες 4 ατόμων, από 25 Ιουνίου έως και 1 Ιουλίου (7 διανυκτερεύσεις) με πλήρη διατροφή (πρωινό, γεύμα  και δείπνο) σε μπουφέ.  

9. ΔΙΑΜΟΝΗ – ΔΙΑΤΡΟΦΗ 
Όπως αναφέρεται στο άρθρο 8 οι διοργανωτές προσφέρουν δωρεάν διαμονή σε δίκλινα ή τρίκλινα δωμάτια και σε σουίτες 4 ατόμων με πλήρη διατροφή (τρία γεύματα) σε μπουφέ για 7 διανυκτερεύσεις για το σύνολο των προκριμένων σκακιστών και σκακιστριών.


     Για τους σκακιστές και σκακίστριες που θα αγωνισθούν με παράβολο, είναι υποχρεωτική η διαμονή στο ξενοδοχείο των αγώνων. Της υποχρέωσης αυτής εξαιρούνται όσοι διαθέτουν δική τους κατοικία στον Νομό Χαλκιδικής.

     Το κόστος φιλοξενίας ανέρχεται στα 

· 52 € την ημέρα ανά άτομο, με πλήρη διατροφή (τρία γεύματα σε μπουφέ) για διαμονή σε δίκλινο δωμάτιο ή 

· 49 € την ημέρα ανά άτομο, με πλήρη διατροφή (τρία γεύματα σε μπουφέ) για διαμονή σε τρίκλινο δωμάτιο ή σουίτα 4 ατόμων. 

· Θα διατεθεί περιορισμένος αριθμός μονόκλινων δωματίων με κόστος φιλοξενίας 78 € την ημέρα με πλήρη διατροφή (τρία γεύματα σε μπουφέ). Τα δωμάτια θα διατεθούν με σειρά προτεραιότητας και με την ανάλογη διασπορά ανά ένωση. 

Για τις ανάγκες του πρωταθλήματος θα διατεθούν αρχικά 150 δωμάτια και σουίτες στο ξενοδοχειακό συγκρότημα Άθως και 150 δωμάτια και bungalows στο ξενοδοχείο συγκρότημα Παλλήνη. Οι συμμετέχοντες με σειρά προτεραιότητας (ημ. προκαταβολής) θα επιλέγουν το ξενοδοχείο διαμονής τους. Διευκρινίζεται ότι σε τρίκλινο δωμάτιο μπορούν να διαμένουν δυο ενήλικες και ένα παιδί και στις σουίτες και bungalows  δυο ενήλικες και 1 ή 2 παιδιά. Η παραλαβή των δωματίων θα γίνεται  μετά τις 12:00 το μεσημέρι.
Οι κρατήσεις δωματίων θα γίνονται μέχρι την Τρίτη 1 Ιουνίου 2010 με ταυτόχρονη κατάθεση προκαταβολής 40% του συνολικού κόστους διαμονής στο λογαριασμό του ξενοδοχείου. Το υπόλοιπο 60% θα πρέπει να εξοφληθεί πλήρως μέσω του παρακάτω λογαριασμού πριν την άφιξη ή με την άφιξη στις ρεσεψιόν των ξενοδοχείων και πριν την παραλαβή των δωματίων.

 Κατά την αναχώρηση οι συμμετέχοντες θα παραλαμβάνουν από τις receptions και το ανάλογο παραστατικό (απόδειξη ή τιμολόγιο). Σε περίπτωση ομαδικού παραστατικού τα στοιχεία θα πρέπει να δοθούν κατά την άφιξη με τη δήλωση των δωματίων που αφορά το παραστατικό. Σε κάθε άλλη περίπτωση θα εκδοθούν από τις ρεσεψιόν ατομικές αποδείξεις ανά δωμάτιο.

Ο τραπεζικός λογαριασμός για τις προκαταβολές κρατήσεων δωματίων είναι: 

ΕUROBANK-  0026.0138.93.0200332816    

IBAN : GR7502601380000930200332816

Όνομα δικαιούχου : Μαυρομούστακος Σάββας                                                                                                   (μέλος της Ο.Ε.)
Παρακαλούμε αναγράψτε στο καταθετήριο το όνομα ή το σωματείο στο οποίο γίνεται η κράτηση.

Σε περίπτωση ακύρωσης κράτησης μετά την Τρίτη 1 Ιουνίου 2010 το 40% της προκαταβολής δεν επιστρέφεται, με την έκδοση του ανάλογου παραστατικού και αποστολή του από το ξενοδοχείο. Μετά την παραλαβή των δωματίων δε μπορεί να γίνει η οποιαδήποτε ακύρωση ή επιστροφή χρημάτων από το ξενοδοχείο.

Οι διαμένοντες στο ξενοδοχείο αθλητές και συνοδοί θα φέρουν ειδική κάρτα με την οποία θα έχουν πρόσβαση στα δωμάτια τους και τα εστιατόρια. Απαγορεύεται ρητά η χρήση δωματίων από άτομα μη αναγραφόμενα στις λίστες διαμονής..
Το τεχνικό προσωπικό των αγώνων (διαιτητές, ίντερνετ, μπουλετίν κλπ) διαμένει σε ξενοδοχείο και δωμάτια επιλογής της Οργανωτικής Επιτροπής.
10. ΜΕΤΑΒΑΣΗ

Η μετάβαση των συμμετεχόντων θα γίνει με ευθύνη των ιδίων.

11. ΔΗΛΩΣΗ ΣΥΜΜΕΤΟΧΗΣ ΑΝΑ ΠΡΩΤΑΘΛΗΜΑ

Στους τελικούς αγώνες οι προκριμένοι σκακιστές και σκακίστριες υποχρεούνται να αγωνισθούν στο αντίστοιχο πρωτάθλημα από το οποίο προκρίθηκαν. Σε αντίθετη περίπτωση στερούνται της δωρεάν φιλοξενίας από τους διοργανωτές. Για τους σκακιστές και σκακίστριες που θα αγωνισθούν με την καταβολή παραβόλου, η δήλωση συμμετοχής είναι δεσμευτική σε ότι αφορά το πρωτάθλημα που θα συμμετάσχουν και δεν μπορεί να αλλάξει στη συνέχεια.

Οι αθλητές θα πρέπει να αγωνίζονται στα πρωταθλήματα της ηλικιακής τους κατηγορίας γιατί σε αντίθετη περίπτωση κινδυνεύουν να μείνουν εκτός αγωνιστικού σχεδιασμού της ΕΣΟ. Το ίδιο ισχύει για όσους προτιμούν να αγωνισθούν στα πανελλήνια πρωταθλήματα άλλης κατηγορίας και δεν διακριθούν. Όσοι αθλητές ήδη αγωνίσθηκαν στα προκριματικά της ένωσης – τοπικής επιτροπής σε άλλη ηλικιακή κατηγορία και προκρίθηκαν για την τελική φάση μπορούν να αγωνισθούν στο πρωτάθλημα της ηλικίας τους χωρίς να χάσουν την πρόκρισή τους (Απόφαση Δ.Σ. ΕΣΟ 10/2/2008).

Σύμφωνα με πάγια απόφαση της ΕΣΟ (ΔΣ 07.07.2007) από το 2008 ισχύει ότι ο πρωταθλητής κάθε κατηγορίας επιλέγει πρώτος το αντίστοιχο  πρωτάθλημα (παγκόσμιο ή πανευρωπαϊκό) στο όποιο επιθυμεί ν’ αγωνιστεί και ο δεύτερος μπορεί να αποδεχθεί το πρωτάθλημα που απομένει. Σε περίπτωση άρνησης οποιουδήποτε εκ των δύο πρώτων γίνεται αναπλήρωση με βάση την κατάταξη του πανελλήνιου πρωταθλήματος μέχρι και την 5η θέση. Η ΕΣΟ διατηρεί το δικαίωμα να αποφασίσει διαφορετικά κατά περίπτωση.

Με βάση τα προαναφερόμενα και με τη λήξη των πρωταθλημάτων καλούνται όλοι οι ενδιαφερόμενοι (βασικοί και αναπληρωματικοί) να δηλώσουν άμεσα στην ΕΣΟ και σύμφωνα με την προβλεπόμενη διαδικασία (θα διανεμηθούν οδηγίες και πληροφορίες κατά τη διάρκεια των αγώνων),  την επιθυμία τους να αγωνιστούν στα πανευρωπαϊκά ή παγκόσμια ατομικά πρωταθλήματα του 2010.            

12. ΑΡΧΙΚΗ ΠΡΟΚΗΡΥΞΗ

Ισχύουν τα άρθρα της αρχικής προκήρυξης (Αριθ. Πρωτ. 86771/12-12-2009 που δεν διαφοροποιούνται.

13. ΠΛΗΡΟΦΟΡΙΕΣ – KΡΑΤΗΣΕΙΣ 

Για την κοινοποίηση των δηλώσεων συμμετοχής, κρατήσεις στα ξενοδοχεία των αγώνων, για τους αθλητές, συνοδούς και προπονητές καθώς και για άλλες σχετικές πληροφορίες οι ενδιαφερόμενοι μπορούν να απευθύνονται στο τηλ./φαξ 2310 865-778 κα Αθανασία Μαραντίδου (γραμματεία οργανωτικής επιτροπής). Το έργο της Οργανωτικής Επιτροπής διευκολύνεται ιδιαίτερα όταν οι κρατήσεις και οι προκαταβολές αποστέλλονται συγκεντρωτικά ανά ένωση ή σωματείο ηλεκτρονικά στο, teotsorb@otenet.gr . Δεν είναι απαραίτητη η συμπληρωση ειδικής φόρμας.
Θα οργανωθούν παράλληλες εκδηλώσεις και σεμινάρια κατά τη διάρκεια των αγώνων που θα ανακοινωθούν στο επόμενο χρονικό διάστημα.

14. ΓΕΝΙΚΑ
Για κάθε ζήτημα που δεν προβλέπεται από αυτή την Προκήρυξη ή από τους κανονισμούς της  FIDE και της ΕΣΟ, αρμόδια είναι η διεύθυνση των αγώνων.

